Document ID: 32006R0963

PADOMES REGULA (EK) Nr. 963/2006
(2006. gada 27. jūnijs),
ar kuru groza Regulu (EK) Nr. 1255/96, kas uz laiku atliek kopīgā muitas tarifa autonomos nodokļus dažiem rūpniecības, lauksaimniecības un zvejniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Kopienas interesēs ir pilnīgi vai daļēji atlikt kopīgā muitas tarifa autonomos nodokļus virknei jaunu produktu, kas nav uzskaitīti Regulas (EK) Nr. 1255/96 (1) pielikumā.
(2)
Vairāki produkti, kas minēti attiecīgajā regulā, būtu jāizņem no tās pielikuma saraksta, jo kopīgā muitas tarifa autonomo nodokļu atlikšanas saglabāšana vairs nav Kopienas interesēs vai arī tāpēc, ka ir jāpielāgo to apraksts, lai ņemtu vērā produktu tehnisko attīstību un ekonomiskās tendences tirgū.
(3)
Produkti, kuru apraksts ir jāpielāgo, būtu attiecīgi jāuzskata par jauniem produktiem.
(4)
Šis pasākums ir spēkā no 2006. gada 1. jūlija līdz 2008. gada 31. decembrim, lai no ekonomiskā viedokļa varētu pārbaudīt atsevišķos atlikšanas gadījumus minētajā laikposmā. Astoņu gadu pieredze ir pierādījusi, ka attiecībā uz atlikšanas gadījumiem, kas uzskaitīti šīs regulas pielikumā, jāparedz beigu datums, lai nodrošinātu, ka tiek ņemtas vērā tehnoloģiskās un ekonomiskās pārmaiņas. Tas nedrīkst izslēgt atsevišķu pasākumu priekšlaicīgu pārtraukšanu vai to turpināšanu pēc šā laikposma beigām, ja tiem ir ekonomisks pamatojums, saskaņā ar principiem, kas izklāstīti Komisijas paziņojumā par autonomo tarifu atcelšanu un tarifu kvotām (2).
(5)
Tāpēc Regula (EK) Nr. 1255/96 būtu attiecīgi jāgroza,
IR PIEŅĒMUSI ŠO REGULU.
1. pants
Regulas (EK) Nr. 1255/96 pielikumu ar šo groza šādi:
1)
iekļauj šīs regulas I pielikumā uzskaitītos produktus;
2)
svītro produktus, kuru KN kodi minēti šīs regulas II pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2006. gada 1. jūlija.
Tomēr attiecībā uz ražojumiem ar TARIC kodiem 5205310010 un 8414308920 to piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 27. jūnijā

Labels: 1
7
3
6
15